આ મહિનામાં મોટાભાગના સમયમાં તમે પ્રેમસંબંધો અથવા વિજાતીય પાત્રોના વિચારોમાં ખોવાયેલા રહેશો. અવિવાહિત જાતકોને યોગ્ય પાત્ર સાથે મુલાકાત થવાની તેમજ નવા સંબંધોની શરૂઆત થવાની સંભાવના છે. આપ ધ્યાન, પૂજાપાઠમાં વધારે સમય વ્યતિત કરશો. યોગમાં પણ રૂચી રહેશે. ગુરુના સાનિધ્યમાં રહેવાનો લાભ મળશે. સંતાનો સંબંધિત સુખ મળી શકે છે. વિદ્યાર્થીઓને ઉચ્ચ અભ્યાસમાં સફળતા મળે પરંતુ ઈતરપ્રવૃત્તિઓમાં સમય ન વેડફાય તે જોવાની જવાબદારી પણ તમારી જ છે. અટવાયેલા કામકાજમાં વાતચીત દ્વારા ઉકેલ આવે. આ સમયમાં તમે રોજિંદા કાર્યો છોડીને પ્રિયજનો સાથે ટુંકા પ્રવાસ કે પિકનિકનું આયોજન કરશો તો માનસિક રીતે થોડી હળવાશ રહેશે અને તેનાથી કામકાજમાં તમે વધુ એકાગ્રતા અને ચોક્કસાઈ સાથે કામ કરશો. તેનાથી તમારી વિચારસરણીમાં પણ સકારાત્મકતા આવશે. ધ્યાન, યોગ કે ગુરુ સાથે સત્સંગથી પણ માનસિક શાંતિનો અનુભવ થશે. મોસાળ પક્ષથી સંબંધો સુધરે તેમજ નોકરીમાં સારી પ્રગતિ થાય. ઉત્તરાર્ધના સમયમાં પેટના રોગ થવાની શક્યતા રહે. શરદી-કફ કે વાયરલ ઇન્ફેશન થવાની પણ શક્યતા રહેલી છે. શત્રુઓ પર વિજય પ્રાપ્ત થાય. સ્પર્ધાત્મક પરીક્ષામાં સારી સફળતા મળે. બેરોજગાર વ્યક્તિને રોજગારી મળવાની ઉત્તમ તક સાંપડે. આપને માટે નવું કાર્ય કરવા કે નવી જવાબદારી ઉઠાવવા યોગ્ય સમય નથી.